
P R O C E S  – V E R B A L

              Încheiat astăzi, 23.05.2025, în ședința ordinară a Consiliului Local al comunei DĂMIENEȘTI, convocată, conform art. 134, alin.(1), lit.a, alin.(4), art.138, alin.(13), (14), (15), (16) și (17) și art.155, alin.(1), lit.a din Ordonanța de Urgență a Guvernului nr.57/2019, privind Codul Administrativ, cu modificările şi completările ulterioare, prin Dispoziția Primarului nr. 55 din 16.05.2025.
              Materialele înscrise pe proiectul ordinii de zi al ședinței ordinare au fost puse la dispoziția consilierilor locali, odată cu convocatorul transmis.
              În baza prezenței înregistrate de consilierii locali în evidența ținută de secretarul comunei sunt prezenți la ședință 10 consilieri locali în funcție .
             La sedință participă domnul primar RĂILEANU Vasilică Cătălin și secretarul general delegate al comunei.
             Se aduce la cunoștința Consiliului local  că participă la sedință si consilierul validat de Judecătoria Bacău, respectiv dl.  LAZĂR LUCIAN  aflat pe lista  supleanților PARTIDULUI REÎNNOIM PROIECTUL EUROPEAN AL ROMÂNIEI (REPER), validat prin încheierea pronunțată de Judecatoria Bacău din data de 13.05.2025 în dosarul nr. 8048/180/2025, ce urmează să depună jurământul în fața consiliului local.  
Este invitat dl. LAZĂR Lucian al cărui mandat au fost validat, să depună, potrivit art. 117 alin. (1) din O.U.G. nr. 57/2019, următorul jurământ:
Jur să respect Constituţia şi legile ţării şi să fac, cu bună-credinţă, tot ceea ce stă în puterile şi priceperea mea pentru binele locuitorilor comunei Dămienești.
 Aşa să îmi ajute Dumnezeu!
După depunere jurământului, dl. Consilier LAZĂR Lucian a  semnat jurământul imprimat pe formular special,  în două exemplare, din care un exemplar al jurământului se păstrează la dosarul de constituire, iar al doilea a fost  înmânat  consilierului local validat.
              Dl primar urează ,,Bun venit!” dlui consilier ce a  depus jurământul și dă cuvîntul dlui președinte de ședință citire ordinii de zi, respectiv:
· APROBAREA Procesului verbal al sedinței ordinare din data de 23.04.2025
· APROBAREA Procesului verbal al sedinței ordinare din data de 06.05.2025
	1
	[bookmark: _Hlk198217397]PROIECT DE HOTARÂRE privind completarea și modificarea art. 3 (3) din HCL nr. 46 din 05.11.2024 privind constituirea comisiilor de specialitate din cadrul Consiliul local al comunei Dămienești, județul Bacău

	Initiator: primar,
Vasilică-Cătălin RĂILEANU

	2
	PROIECT DE HOTARÂRE privind aprobarea contractării unui împrumut în valoare de 1.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului

	Initiator: primar,
Vasilică-Cătălin RĂILEANU

	3
	PROIECT DE HOTARÂRE privind stabilirea mandatului special al reprezentantului legal al Unității Administrativ-Teritoriale comuna DĂMIENEȘTI pentru ședința Adunării Generale Ordinare a Acționarilor S.C. Compania Regională de Apă Bacău S.A. din 27.05.2025/28.05.2025


	Initiator: primar,
Vasilică-Cătălin RĂILEANU

	4
	PROIECT DE HOTARÂRE  privind analizarea și respingerea cererii de ajustare a tarifelor nr. 1239/10.03.2025 formulată de către S.C. ECO SUD S.A., către UAT-urile membre, parte în contractul de delegare a gestiunii serviciului de salubrizare nr. 1087/1078/16.04.2018

	Initiator: primar,
Vasilică-Cătălin RĂILEANU


Ordinea de zi a fost aprobată în unanimitate. 

            Domnul preşedinte de şedinţă Doru CĂTĂU întreabă dacă sunt modificari/menţiuni/contestaţii la procesul verbal al sedinței ordinare din data de 23.04.2025 care a fost comunicat în format scris fiecarui consilier local odata cu materialele de pe ordinea de zi a sedintei. Nefiind, se supune spre aprobare procesul verbal al şedinţei anterioare care se votează  cu 11 voturi pentru.
          Deasemenea dl preşedinte de şedinţă  întreabă dacă sunt modificari/menţiuni/contestaţii la procesul verbal al sedinței ordinare din data de 06.05.2025. Nefiind, se supune spre aprobare procesul verbal al şedinţei anterioare care se votează  cu 11 voturi pentru

Punctul nr. 1 
PROIECT DE HOTARÂRE privind completarea și modificarea art. 3 (3) din HCL nr. 46 din 05.11.2024 privind constituirea comisiilor de specialitate din cadrul Consiliul local al comunei Dămienești, județul Bacău
Se ia act de avizul de legalitate al secretarului general UAT respectiv avizele consultative ale comisiilor de specialitate.
Dl primar prezinta proiectul de hotărâre spunând ca modificarea constă în numirea dlui  LAZĂR LUCIAN în comisia pentru programe de dezvoltare economico-socială, buget, finanțe, administrarea domeniului public, agricultură, gospodărire, protectia mediului, servicii si comerț în cadrul căreia Partidul Reînnoim Proiectul European  al României (REPER), îi revine un 1 loc, comisie ce va avea următoarea componență:
· Partidului Social Democrat (PSD), să îi revina un număr de 3 locuri, respectiv Berbece Mihai, Baciu Marius și Ungureanu Anișoara, 
· Partidului Național Liberal (PNL), să îi revina un număr de 1 loc, dl. Imbrea Gelu
· Partidul Reînnoim Proiectul European  al României (REPER), îi revine un 1 loc, dl Lazăr Lucian
Domnul președinte, invită consilierii locali la discuții.
Nefiind, se supune la vot proiectul  dezbatut, HOTĂRÂREA nr. 22  fiind adoptată cu 11 voturi „pentru” din totalul de 11 consilieri prezenti

Punctul nr. 2 
[bookmark: _Hlk17357147]PROIECT DE HOTARÂRE   privind aprobarea contractării unui împrumut în valoare de 1.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului
Se ia act de avizul de legalitate al secretarului general UAT respectiv avizele consultative ale comisiilor de specialitate.
           Dl primar prezinta referatul de aprobare si proiectul de hotarare menționând că urmare a numărului de proiecte aflate în implementate și pentru care comuna trebuie să asigure cofinanțare a inițiat acest proiect pentru a putea duce la indeplinire cele propuse, bugetul comunei fiind destul de limitat. Spune deasemenea că modifică proiectul prin eliminarea solicitării sumelor aferente investițiilor ,,Înființare capacități de producere a energiei electrice pentru consum propriu din surse regenerabile, în comuna Dămienești, Județul Bacău” în sumă de 250.261 lei și   ,,Modernizarea drumurilor de interes local din comuna Dămienești, județul Bacău” în sumă de 178.379 lei ,întru-cât aceste a sunt finanțate  din alte surse  decât  prin PNRR si acestea nu sunt finanțate de stat.
Domnul președinte, invită consilierii locali la discuții.
Dl Imbrea Gelu întreabă pe ce perioada se face împrumutul. 
Dl primar răspunde că pentru o perioadă de 10 ani.
Nemaifiind alte discuții, se supune la vot proiectul  dezbatut, HOTĂRÂREA nr. 23 fiind adoptată cu 11 voturi „pentru” din totalul de 11 consilieri prezenti.

Punctul nr. 3 
PROIECT DE HOTARÂRE privind stabilirea mandatului special al reprezentantului legal al Unității Administrativ-Teritoriale comuna DĂMIENEȘTI pentru ședința Adunării Generale Ordinare a Acționarilor S.C. Compania Regională de Apă Bacău S.A. din 27.05.2025/28.05.2025
             Se ia act de avizul de legalitate al secretarului general UAT respectiv avizele consultative ale comisiilor de specialitate.
Dl primar prezinta referatul de aprobare si proiectul de hotarare cu precizarea că, în continuare, pentru sedintele Adunării Generale a Acționarilor a S.C. Compania Regională de Apă Bacău S.A. se solicită Hotarare de Consiliul Local pentru stabilirea mandatului reprezentantului legal al Unității Administrativ-Teritoriale comuna Dămienești  pentru ședința Adunării Generale a Acționarilor a S.C. Compania Regională de Apă Bacău S.A. care să voteze proiectele de pe ordinea de zi.
Domnul președinte, invită consilierii locali la discuții.
Nefiind, se supune la vot proiectul  dezbatut, HOTĂRÂREA nr. 24  fiind adoptată cu 11 voturi „pentru” din totalul de 11 consilieri prezenti.

Punctul nr. 4
PROIECT DE HOTARÂRE  privind analizarea și respingerea cererii de ajustare a tarifelor nr. 1239/10.03.2025 formulată de către S.C. ECO SUD S.A., către UAT-urile membre, parte în contractul de delegare a gestiunii serviciului de salubrizare nr. 1087/1078/16.04.2018
Se ia act de avizul de legalitate al secretarului general UAT respectiv avizele consultative ale comisiilor de specialitate.
Dl primar prezinta referatul de aprobare.
Domnul președinte, invită consilierii locali la discuții.
Dl Imbrea Gelu întreabă până când compania Romprest va gestiona serviciul de salubrizare. Dl primar răspunde  că Romprest va gestiona serviciul  până la  finalizarea licitației ce se află în curs, atunci nd se va desemna noul operator.
Nemaifiind discuții , dl.  Presedinte de ședință supune la vot proiectul  dezbatut, HOTĂRÂREA  nr. 25 fiind adoptată cu 11 voturi „pentru” din totalul de 11 consilieri prezenti.

DIVERSE:
Dl Imbrea Gelu spune că iluminatul public este aprins prea devreme si că ar trebui să se schimbe programul.
Dl. primar răspunde că a facut deja acest lucru, orarul fiind următorul: aprins seara la ora 21,00 și stins dimineața la ora 5,00. Gestionarea digitală se face de catre firma DIRECT GRUP,, primăria neavând acces la gestionare ci doar poate monitoriza. Există încheiat un contract de mentenanță pentru lucrări ce fac parte din afara celor ce fac parte din garanție asupra lucrărilor.

Nemaifiind alte  discuții, se declară închisă ședința din  data de  23.05.2025.

         Drept pentru care s-a încheiat astăzi, data 23.05.2025, prezentul  proces – verbal în două exemplare (unul pentru dosarul de ședință, iar celălalt pentru afișare la sediul  instituției).

	PREŞEDINTE DE ŞEDINŢĂ,
	Secretar general delegate al comunei,

	Consilier local,
Doru CĂTĂU
		Matilda VERDE

